stanford-oval/wikipedia huggingface dataset:
เทลมีแดตยูเลิฟมี
ผู้ชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 14 | ตอนที่> 15 | ตอนที่> 16 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 3.13 | 3.31 | 3.28 | 3.35 | 3.74 | 2.94 | N/A | N/A | N/A | N/A | 3.66 | N/A | 3.43 | 2.86 | 3.36 | 4.11 | N/A |
การวัดผลผู้ชมดำเนินการทั่วประเทศโดย นีสเก็น เกาหลี
| Ep> .Ep. | วันที่ออกอากาศเดิม | ส่วนแบ่งผู้ชมโดยเฉลี่ย (นีลเส็น เกาหลี) > ทั่วประเทศ | ส่วนแบ่งผู้ชมโดยเฉลี่ย (นีลเส็น เกาหลี) > โซล |
| --- | --- | --- | --- |
| 1 | 27 พฤศจิกายน 2023 | 1.515% (4th) | 1.818% (4th) |
| 2 | 28 พฤศจิกายน 2023 | 1.800% (3rd) | 2.031% (3rd) |
| 3 | 4 ธันวาคม 2023 | 1.678% (4th) | 1.721% (4th) |
| 4 | 5 ธันวาคม 2023 | 1.989% (3rd) | 2.125% (3rd) |
| 5 | 11 ธันวาคม 2023 | 1.902% (4th) | 2.096% (3rd) |
| 6 | 12 ธันวาคม 2023 | 1.757% (3rd) | 2.102% (3rd) |
| 7 | 18 สิงหาคม 2023 | 1.88% (2nd) | N/A |
| 8 | 19 ธันวาคม 2023 | 1.597% (3rd) | N/A |
| 9 | 25 ธันวาคม 2023 | 1.904% (5th) | N/A |
| 10 | 26 ธันวาคม 2023 | 2.125% (2nd) | N/A |
| 11 | 1 มกราคม 2024 | 1.596% (11th) | 1.763% (8th) |
| 12 | 2 มกราคม 2024 | 1.495% (16th) | 1.615% (8th) |
| 13 | 8 มกราคม 2024 | 1.644% (3rd) | 2.011% (3rd) |
| 14 | 9 มกราคม 2024 | 1.532% (5th) | 1.799% (3rd) |
| 15 | 15 มกราคม 2024 | 1.607% (5th) | 1.884% (4th) |
| 16 | 16 มกราคม 2024 | 1.762% (5th) | 2.091% (4th) |
| เฉลี่ย | เฉลี่ย | 1.736% | —  |
 ในตารางด้านบน blue numbers แสดงถึงเรตติ้งต่ำสุด และ red numbers แสดงถึงเรตติ้งสูงสุด  N/A หมายถึงการให้คะแนนที่ไม่ได้เผยแพร่หรือไม่ทราบ  ซีรีส์นี้ออกอากาศทางช่องเคเบิล/เพย์ทีวี ซึ่งโดยปกติจะมีผู้ชมค่อนข้างน้อยเมื่อเทียบกับรายการทีวีที่ออกอากาศฟรี/ผู้แพร่ภาพสาธารณะ ( KBS, SBS, MBC และ EBS )
แหล่งข้อมูลอื่น

เว็บไซต์ทางการ  (ในภาษาเกาหลี)
เว็บไซต์ทางการผลิต at Studio&NEW (ในภาษาเกาหลีและอังกฤษ)
เทลมีแดตยูเลิฟมี ที่อินเทอร์เน็ตมูวีเดตาเบส
เทลมีแดตยูเลิฟมี ที่ฮันซีเนมา
คิม นัม-กิล

| คิม นัม-กิล |
| --- | --- |
คิม นัม-กิลในเดือนธันวาคม 2022
เกิด:  (1980-03-13) 13 มีนาคม ค.ศ. 1980 (44 ปี) โซล เกาหลีใต้
อาชีพ: นักแสดง โปรดิวเซอร์ภาพยนตร์ ผู้กำกับการแสดง นักร้อง
ปีปฏิบัติงาน: 1999–ปัจจุบัน
ตัวแทน: Gilstory ENT

ชื่อเกาหลี
ฮันกึล: 김남길
ฮันจา: 金南佶
อาร์อาร์: Gim Nam-gil 
เอ็มอาร์: Kim Namkil 
 
เว็บไซต์: gilstoryent.com
คิม นัม-กิล (เกาหลี: 김남길; เกิด 13 มีนาคม ค.ศ. 1980) เป็นนักแสดง โปรดิวเซอร์ ผู้กำกับ และนักร้องชาวเกาหลีใต้ เขาเป็นที่รู้จักจากบทนำในภาพยนตร์บล็อกบัสเตอร์แนวภัยพิบัติเรื่อง Pandora (2016), หนังแนวระทึกขวัญอาชญากรรมเรื่อง ความทรงจำของฆาตกร (2017), ภาพยนตร์ย้อนยุคเรื่อง เปลือยรักวังต้องห้าม (2008) และละครโทรทัศน์แนวอาชญากรรม-คอมเมดี้เรื่อง บาทหลวงเลือดระอุ (2019) และบทบาทที่โดดเด่นของเขาคือ พีดัม ในละครโทรทัศน์เรื่องซอนต็อก มหาราชินีสามแผ่นดิน (2009)
คิมยังเป็นผู้ก่อตั้งและซีอีโอขององค์กรไม่แสวงผลกำไร Gilstory ที่มุ่งเน้นการอนุรักษ์มรดกทางวัฒนธรรม ส่งเสริมศิลปะ และระดมทุนเพื่อบรรเทาทุกข์ คิมเป็นที่รู้จักจากความสามารถรอบด้านในฐานะนักแสดง เขาได้รับการจัดอันดับให้อยู่ในอันดับที่ 17 ในดาราที่ทรงอิทธิพลที่สุดในเกาหลีในปี ค.ศ. 2020 จากทั้งหมด 40 คน ซึ่งจัดอันดับโดยฟอบส์ เกาหลี ต่อมาเมื่อวันพุธที่ 3 กุมภาพันธ์ ค.ศ. 2021 คิมได้เปิดตัว Gilstory ENT บริษัทบันเทิงครบวงจร ร่วมกับ Han Jae-deok ผู้บริหารบริษัทผลิตภาพยนตร์ Sanai Pictures
อาชีพ > ละครโทรทัศน์

คิมเริ่มต้นอาชีพการแสดงทางโทรทัศน์ของเขาด้วยบทรองในละครวัยรุ่นเรื่อง School 1 ของเคบีเอส ในปี ค.ศ. 1999 สี่ปีต่อมาเขาผ่านการออดิชั่นผู้มีความสามารถประจำปี ค.ศ. 2003 ที่จัดขึ้นทุกปีโดยเอ็มบีซีและปรากฏตัวในบทรองในซีรีส์ของทางสถานี เช่น Be Strong, Geum-soon! ในช่วงเวลานี้เขาใช้ชื่อในการแสดงว่า อี ฮัน เพื่อป้องกันการสับสนกับคัง นัม-กิลนักแสดงชาวเกาหลีอีกคนที่มีชื่อคล้ายกัน ในปีถัดมา เขาได้รับบทสมทบในละครโทรทัศน์มากขึ้น เช่น Goodbye Solo,  Lovers  และ When Spring Comes
ในปี ค.ศ. 2009 คิมได้รับเลือกให้เป็นหนึ่งในนักแสดงประกอบในละครประวัติศาสตร์เรื่องซอนต็อก มหาราชินีสามแผ่นดิน  หลังจากซีรีส์เรื่อง ซอนต็อก กลายเป็นหนึ่งในซีรีส์ที่มีเรทติ้งสูงสุดในปีนั้น (ถึงจุดสูงสุดกว่า 40%) และคิมก็กลายเป็นดาราที่โด่งดังจากซีรีส์เรื่องนี้ สำหรับการแสดงเป็นพีดัม คิมกล่าวว่าเขาได้รับแรงบันดาลใจจากตัวละครในหนังสือการ์ตูน Han Bi-kwang ใน Ruler of the Land, Miyamoto Musashi ใน Vagabond และ Kang Baek-ho ใน Slam Dunk ผู้เขียนบทต้องเขียนบทใหม่เพื่อตอบสนองต่อความนิยมในตัวของพีดัมจากผู้ชม ทำให้ตัวละครมีเวลาในหน้าจอมากขึ้นและเน้นความรักของเขากับ ซอนต็อก นางเอกของเรื่อง จนกระทั่งมีนักแสดงนำชายสองคนในซีรีส์ มีอาการบาดเจ็บจากการขี่ม้าในกองถ่าย และการรักษาตัวในโรงพยาบาลช่วงสั้น ๆ เนื่องจากไข้หวัดใหญ่สายพันธุ์ใหม่ ทำให้มีผลเสียเล็กน้อยต่ออาชีพของคิม เขาได้รับรางวัลหลายรางวัลจากการแสดงของเขา ทำให้มีแฟน ๆ ทั้งในและต่างประเทศเพิ่มขึ้น และยังได้รับข้อเสนอแสดงโฆษณา รวมถึงภาพยนตร์และละครซีรีส์
ในปี ค.ศ. 2010 เขาเล่นบทนำแนวแอนตี้ฮีโร่ในเรื่องรักที่สุดเทพบุตรคนเลว ซึ่งเป็นละครแนวประโลมโลกเกี่ยวกับการแก้แค้น ความทะเยอทะยาน และความรักที่อันตรายถึงชีวิต แต่ในขณะที่ยังอยู่ระหว่างการถ่ายทำ คิมได้รับหนังสือแจ้งการรับราชการทหาร เขาพยายามขอเลื่อนเวลาเพื่อปิดกล้องซีรีส์แต่ไม่สำเร็จ คิมพยายามถ่ายทำให้ได้มากที่สุด จากนั้นเขาก็เข้ากองทัพในอีกสองวันต่อมาในวันที่ 15 กรกฎาคม ปี ค.ศ. 2010 เขาได้รับการฝึกขั้นพื้นฐานสี่สัปดาห์ที่นนซาน และทำงานเป็นเวลาสองปีในฐานะ พนักงานบริการสาธารณะ
แหล่งข้อมูลอื่น

Kim Nam Gil ที่โคเรียนมูวีเดตาเบส
Kim Nam Gil ที่อินเทอร์เน็ตมูวีเดตาเบส
คิม นัม-กิล ที่ฮันซีเนมา
Kim Nam Gil's foundation website
Kim Nam Gil Japanese Fan Club เก็บถาวร 2022-12-21 ที่ เวย์แบ็กแมชชีน (ในภาษาญี่ปุ่น)
กั้งตั๊กแตนเจ็ดสี
แหล่งข้อมูลอื่น

รูปถ่ยจากเนชั่นแนลจีโอกราฟิก[ลิงก์เสีย]
ข้อมูลที่เกี่ยวข้องกับ Odontodactylus scyllarus ที่วิกิสปีชีส์
โอ มัน-ซ็อก

| โอ มัน-ซ็อก |
| --- | --- |

เกิด:  (1975-01-30) 30 มกราคม ค.ศ. 1975 (50 ปี)
ศิษย์เก่า: ศิลปกรรมศาสตรบัณฑิต สาขาศิลปะการแสดง มหาวิทยาลัยศิลปะแห่งชาติเกาหลี
อาชีพ: นักแสดง ผู้กำกับละครเวที
ปีปฏิบัติงาน: ค.ศ. 1999–ปัจจุบัน
ตัวแทน: MCN Ujurox
โอ มัน-ซ็อก (เกาหลี: 오만석) เป็นนักแสดงชาวเกาหลีใต้ มีชื่อเสียงจากการแสดงเป็นนักร้องข้ามเพศในละครเวทีเพลงร็อคเรื่อง เฮดวิกแอนด์เดอะแองกรีอินช์ และขันทีคนสนิทของกษัตริย์ในละครย้อนยุคเรื่อง บันทึกรักคิมชูซอน สุภาพบุรุษมหาขันที อาชีพการแสดงของเขาครอบคลุมทั้งละครเวที ละครโทรทัศน์ และภาพยนตร์
อาชีพ > เริ่มต้นอาชีพนักแสดงละครเวที

โอ มัน-ซ็อกจบการศึกษาจาก School of Drama ที่มหาวิทยาลัยศิลปะแห่งชาติเกาหลี เขาแสดงละครเวทีเรื่องแรกคือเรื่อง Faust ในปี ค.ศ. 1999 หนึ่งในบทบาทที่โดดเด่นในช่วงแรก ๆ ของเขาคือการรับบทเป็น กงกิล ตัวตลกกะเทยที่กลายเป็นเป้าหมายความหลงใหลของย็อนซันกุนผู้ทรราชในละครเวทีเรื่อง Yi ซึ่งต่อมาถูกดัดแปลงเป็นภาพยนตร์ยอดนิยมในปี ค.ศ. 2005 คือภาพยนตร์เรื่องกบฏรักจอมแผ่นดิน เขาได้รับการยกย่องอย่างสูงจากการรับบทเป็นกงกิล โอได้รับรางวัลนักแสดงหน้าใหม่ยอดเยี่ยมจาก National Theatre Association of Korea สำหรับการแสดงครั้งแรกในปี ค.ศ. 2000 และเขาได้รับบทนี้อีกสี่ครั้งในปี 2001, 2003, 2006 และ 2010
อาชีพ > Hedwig and the Angry Inch

แต่เขากลายเป็นซูเปอร์สตาร์ละครเวทีในปี ค.ศ. 2005 เมื่อเขาได้รับเลือกให้แสดงเป็นนักร้องข้ามเพศชาวเยอรมันตะวันออกในการแสดงละครเพลงร็อคเรื่องแรกของเกาหลีเรื่อง Hedwig and the Angry Inch โอได้รับคำวิจารณ์ที่น่าประทับใจสำหรับการแสดงของเขา และทำให้เขาได้รับรางวัลนักแสดงนำชายยอดเยี่ยมจากงาน Korea Musical Awards หลังจากที่เปิดทำการแสดงไปแล้ว มีนักแสดงสี่คนที่สลับสับเปลี่ยนกันรับบทนำ ได้แก่ โอ, โช ซึง-อู, คิม ดา-ฮย็อน และซง ย็อง-จิน
ดูนา ไอดอลสาวข้างบ้าน

| ดูนา ไอดอลสาวข้างบ้าน |
| --- | --- |
โปสเตอร์ซีรีย์

ฮันกึล: 이두나!
ความหมายตามตัวอักษร: Lee Doo-na!
อาร์อาร์: Lee Du-na! 
 
ประเภท: โรแมนติก ดราม่า 
สร้างโดย: ซง คยอง-ฮี
เค้าโครงจาก: ลีดูนา! Doona! ดูนา ไอดอลสาวข้างบ้าน โดย มิน ซง-อา
พัฒนาโดย: สตูดิโอดรากอน
เขียนโดย: จาง ยู-ฮา
กำกับโดย: ลี จอง-ฮโย
แสดงนำ: แพ ซู-จี ยัง เซ-จง
ดนตรีโดย: นัม เฮ ซึง
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 9
การผลิต
ผู้อำนวยการผลิต: ฮง วอน-จู
ผู้อำนวยการสร้าง: คิม ยอง-กยู ลี กีฮ-ยอก จาง ยอง-วู คิม มิค-ยอง ปาร์ค กยู-วอน
ความยาวตอน: 40-50 นาที
บริษัทผู้ผลิต:   สตูดิโอดรากอน  Show Runners  สตูดิโอเอ็น 
ออกอากาศ
เครือข่าย: Netflix
ออกอากาศ: 20 ตุลาคม ค.ศ. 2023 (2023-10-20)
ดูนา ไอดอลสาวข้างบ้าน (เกาหลี: 이두나!) เป็นซีรีส์ โทรทัศน์สตรีมมิ่ง ของเกาหลีใต้ ปี 2023 และนำแสดงโดย แพ ซู-จี และ ยัง เซ-จง ฉายทาง Netflix เมื่อวันที่ 20 ตุลาคม 2023
เรื่องย่อ

เรื่องราวของ ลี-ดูนา (รับบทโดย แพ ซู-จี) เธอคือ อดีตไอดอลเคป๊อป วงดรีมสวีท ตำแหน่งนักร้องเสียงหลัก และเป็นสมาชิกที่ได้รับความนิยมมากที่สุดของวง วันหนึ่งจู่ ๆ เธอก็ประกาศลาออกจากวงโดยไม่มีสาเหตุ และมาพักเก็บตัวเงียบ ๆ อยู่ที่บ้านพักรวมสำหรับนักศึกษาที่ใกล้มหาวิทยาลัยในขณะเดียวกัน อีวอนจุน (รับบทโดย ยัง เซ-จง) นักศึกษามหาวิทยาลัย ชายหนุ่มธรรมดาที่มีจิตใจอบอุ่นและไม่มีอะไรพิเศษ ก็ได้มาพักที่บ้านพักรวมสำหรับนักศึกษาเดียวกันกับที่ดูนาอาศัยอยู่ ดูนาเข้าใจผิดว่าเขาเป็นซาแซงแฟนของเธอ ส่วนวอนจุนก็ไม่รู้ว่าเธอเป็นใคร
นักแสดงและตัวละคร > หลัก

แบ ซูจี รับบทเป็น ลี-ดูนา
ยัง เซ-จง รับบท เป็น อีวอน-จุน
นักแสดงและตัวละคร > นักแสดงสมทบ

ชินฮายอง รับบท เป็น คิมจินจู
คิม-โดวาน รับบทเป็น กูจอง-ฮุน
ปาร์ค-เซวาน รับบทเป็น ซ็อล-อิรา
คิม มินโฮ รับบทเป็น ซอ-ยุนแท็ก
คิม ซุน-ยอง รับบทเป็น แม่ของ ลี-ดูน่า
คิม-ยูมิ เป็นตัวแทนของต้นสังกัดของ ลี-ดูน่า
เบคจี-ฮเย รับบทเป็น อึนจู
จูยอน-อู รับบทเป็น กุกซูจิน
อียู-บี
ซออึน-ซ็อล รับบทเป็น อีอน-ย็อง
โกอา-ซ็อง  รับบทเป็น ฮา-ย็อน
นักแสดงและตัวละคร > การปรากฏตัวพิเศษ

อีจิน-อุค รับบท เป็น พัค อิน-อุค
โกอา-ซอง รับบท เป็น อิมฮา-ยอน สมาชิกวงเกิร์ลกรุ๊ป วงดรีมสวีท (Dream Sweet)
Simeez, Rian (นักเต้นจาก Lachica) เป็นสมาชิกเกิร์ลกรุ๊ป วงดรีมสวีท (Dream Sweet)
คิม-ฮยอนมก รับบทเป็น stalker (ep.3)
การผลิต

ในเดือนกรกฎาคม พ.ศ. 2565 มีการรายงานว่า การถ่ายทำซีรีส์ได้เริ่มขึ้นเมื่อไม่นานมานี้   เมื่อวันที่ 23 กุมภาพันธ์ 2023 ซูซี่โพสต์รูป ภาพใน SNS โดยบอกว่าซีรีส์นี้ถ่ายทำเสร็จแล้ว
การตอบสนอง

หนังสือพิมพ์ระดับชาติของสิงคโปร์ เดอะสเตรทส์ไทม์ส ให้ 3 ดาวจาก 5 ดาว โดยให้บทวิจารณ์เชิงบวกเกี่ยวกับเคมีที่เข้ากันระหว่างนักแสดงนำหลักอย่าง แพ ซู-จี และ ยัง เซ-จง และ 'ความโรแมนติกที่น่ารักมา นำเสนอโดย ซีรี่ย์ ขึ้นอันดับ 1 ในรายการทีวี 10 อันดับแรกของ Netflix ในสิงคโปร์
แหล่งข้อมูลอื่น

ดูนา ไอดอลสาวข้างบ้าน ที่เน็ตฟลิกซ์
ดูนา ไอดอลสาวข้างบ้านที่เน็ตฟลิกซ์
ดูนา ไอดอลสาวข้างบ้าน ที่IMDb
ดูนา ไอดอลสาวข้างบ้าน ที่ ละครฮันซีนีม่า
| ด ค กผลงานของสตูดิโอเอ็น |
| --- | --- |
ละครโทรทัศน์:  นรกคือผู้อื่น  เพกาซัสมาร์เก็ต  ความลับของนางฟ้า  สวีทโฮม  เนเวอร์เดอะเลส: รักนี้ห้ามไม่ได้  ยูมิส์เซลล์ส  ร้อนนั้นเรารักกัน  ทูมอร์โรว์: พรุ่งนี้  ทูเดย์สเว็บตูน  เดอะโกลเดนสปูน  ปลดล็อกที เครื่องนี้มี CEO  บลัดฮาวส์  ชาตินี้ก็ฝากด้วยนะ  ดูนา ไอดอลสาวข้างบ้าน  วิจิแลนตี  อะบลัดดีลักกีเดย์  เกมท้าตาย 
ภาพยนตร์:  แค่ทำโทรศัพท์มือถือหาย ทำไมต้องกลายเป็นศพ
ชิน ซ็อง-รก

| ชิน ซ็อง-รก |
| --- | --- |
신성록

เกิด:  (1982-11-23) 23 พฤศจิกายน ค.ศ. 1982 (42 ปี) โซล ประเทศเกาหลีใต้
อาชีพ: นักแสดง
ส่วนสูง: 1.89 m (6 ft 2 1⁄2 in)
ชิน ซ็อง-รก (เกาหลี: 신성록; เกิด 23 พฤศจิกายน 1982) เป็นนักแสดงชาวเกาหลีใต้ เขามักจะปรากฏตัวในภาพยนตร์และซีรีส์ทางโทรทัศน์ แต่เป็นที่รู้จักกันดีในละครเวที
ชีวิตในวัยเด็ก

ชินมีความใฝ่ฝันที่จะเป็นนักบาสเก็ตบอลร่วมกับ เจ-รก น้องชายของเขาที่อายุน้อยกว่า 2 ปี สองพี่น้องเข้าเรียนที่โรงเรียนมัธยมฮวีมูน (เกาหลี: 휘문고등학교) ซึ่งเป็นที่รู้จักในฐานะหนึ่งในโรงเรียนมัธยมปลายระดับชั้นนำของกรุงโซลที่เด่นด้านบาสเกตบอล อาการบาดเจ็บทำให้ชินต้องพิจารณาอาชีพใหม่อีกครั้ง และเขาย้ายไปเรียนที่โรงเรียนมัธยมศิลปะอันยาง เขาเรียนวิชาเอกการละครและภาพยนตร์ที่มหาวิทยาลัยซูวอน แต่ต่อมาเขาก็ลาออกหลังจากได้รับคัดเลือกให้แสดงละคร
อาชีพ

ชินเปิดตัวการแสดงครั้งแรกในปี 2003 แต่พบว่าเป็นการยากที่จะหางานแสดง เนื่องจากผู้กำกับลังเลที่จะคัดเลือกนักแสดงที่สูง 189 เซนติเมตรมารับบทสมทบหรือบทเล็ก ๆ คิดว่าเขาจะมีโอกาสที่ดีกว่านี้หากเขาได้รับประสบการณ์การแสดงมากขึ้นและฝึกฝนฝีมือบนเวที ชินจึงเปลี่ยนเส้นทางและเข้าร่วมคณะละครฮักช็อน
เมื่อชินแสดงในละครเพลงเรื่องแรกของเขาเรื่อง Moskito มีผู้ชมเพียง 20-25 คนในห้องโถงขนาด 500 ที่นั่ง แม้จะรู้สึกหดหู่และท้อแท้ แต่เขาบอกว่าประสบการณ์ทำให้เขาแข็งแกร่งและช่วยให้เขากลายเป็นนักแสดงที่มีความกล้า
ในขณะที่แสดงละครเพลงเรื่อง Dracula ชินได้รับเลือกให้รับบททางจอแก้วเป็นครั้งแรกในละครทางเคเบิลเรื่อง Hyena (2006) เป็นนักแสดงสมทบในละครและภาพยนตร์ โดยเฉพาะอย่างยิ่งใน ขอขอบคุณจากดวงใจ (2007) และ My Life's Golden Years (2008) เขายังปรากฏตัวในซีซั่นที่ 1 ของรายการเรียลลิตี้โชว์ We Got Married ของเอ็มบีซี ในฐานะ คู่รักปลอม ๆ กับนักแสดงตลกหญิงคิม ชิน-ย็อง
ในปี 2007 ชินได้รับเลือกจากผู้เข้าออดิชั่นกว่า 400 คนให้รับบทโซโลมอนใน Dancing Shadows ซึ่งเป็นละครเพลงที่ดัดแปลงมาจากบทละครแนวสมจริงเรื่อง Forest Fire ของนักเขียนบทละครชื่อดังชาวเกาหลี ชา บอม-ซอก หลังจากนั้นเขาก็ได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมจากงาน Korea Musical Awards
ในขณะที่ชินแสดงในละครเพลงยอดฮิตเรื่องแล้วเรื่องเล่า เขายังคงสร้างความประทับใจให้กับนักวิจารณ์ด้วยการแสดงของเขา เสียงร้องแบบบาริโทนที่หนักแน่นและทรงพลัง และโน้ตอัลโตที่ละเอียดอ่อนและชัดเจน
ยู ย็อน-ซ็อก

| ยู ย็อน-ซ็อก |
| --- | --- |
ยูในเดือนมีนาคม ค.ศ. 2015
สารนิเทศภูมิหลัง
เกิด:  (1984-04-11) 11 เมษายน ค.ศ. 1984 (40 ปี) โซล, เกาหลีใต้
ตัวแทน: King Kong by Starship
การศึกษา: มหาวิทยาลัยเซจง
อาชีพ: นักแสดง
ปีที่แสดง: 2003–ปัจจุบัน

ชื่อเกาหลี
ฮันกึล: 유연석
อาร์อาร์: Yu Yeonseok 
เอ็มอาร์: Yu Yŏnsŏk 
ชื่อเกิด
ฮันกึล: 안연석
อาร์อาร์: An Yeonseok 
เอ็มอาร์: An Yŏnsŏk 
 
อัน ย็อน-ซ็อก (เกาหลี: 안연석, เกิด 11 เมษายน ค.ศ. 1984) หรือที่รู้จักกันดีในชื่อในการแสดงว่า ยู ย็อน-ซ็อก เป็นนักแสดงชาวเกาหลีใต้ หลังจากประเดิมงานแสดงในปี ค.ศ. 2003 ด้วยบทเล็ก ๆ ในเรื่อง เคลียร์บัญชีแค้นจิตโหด เขาก็กลับมาแสดงอีกครั้งในปี ค.ศ. 2008 ผลงานที่โดดเด่นของเขา ได้แก่ ภาพยนตร์เรื่อง Re-encounter (2011), รักแรกในความทรงจำ (2012), วูฟบอย (2012), Whistle Blower (2014) และ Love, Lies (2016) รวมไปถึงซีรีส์ทางโทรทัศน์เรื่อง Reply 1994 คิดถึงเธอ (2013), คุณหมอโรแมนติก (2016), สุภาพบุรุษตะวันฉาย (2018), เพลย์ลิสต์ชุดกาวน์ (2020–2021) และ เมื่อเสียงโทรศัพท์ดัง (2024)
ชีวิตวัยเด็ก

ยูเกิดเมื่อวันที่ 11 เมษายน ค.ศ. 1984 ในชื่อ อัน ย็อน-ซ็อก ที่ กรุงโซล ประเทศเกาหลีใต้ เป็นบุตรชายของศาสตราจารย์ด้านวิศวกรรมศาสตร์ ในช่วงชั้นมัธยมศึกษาปีที่ 3 ยูตัดสินใจเลือกอาชีพนักแสดงและตามพี่ชายเพื่อเข้ามหาวิทยาลัยที่โซล และพวกเขาอาศัยอยู่ด้วยกันใกล้เขตซัมซ็อง-ดง
ในระหว่างเรียนการแสดง ยูได้พบกับเพื่อนที่ต่อมาได้ทำงานในฝ่ายเครื่องแต่งกายของผู้กำกับภาพยนตร์ พัก ชาน-อุก เมื่อจำได้ว่าเขามีหน้าตาคล้ายกับนักแสดง ยู จี-แท พัก ชาน-อุกจึงโทรไปหาเขาเพื่อให้มาออดิชั่นบท ๆ หนึ่ง โดยไม่ต้องส่งประวัติ เขาได้ประเดิมงานแสดงในบท ยู จี-แท วัยรุ่นในภาพยนตร์เรื่อง เคลียร์บัญชีแค้นจิตโหด ในปี ค.ศ. 2003
หลังจากปรากฏตัวใน เคลียร์บัญชีแค้นจิตโหด ยูได้ใช้เวลาเตรียมตัวนานพอสมควร ก่อนจะกลายเป็นนักแสดงเต็มตัว ซึ่งรวมถึงการเข้าศึกษาในภาควิชาศิลปะภาพยนตร์ มหาวิทยาลัยเซจง และรับราชการทหาร หลังจากสำเร็จการศึกษาจาก มหาวิทยาลัยเซจง ด้วยปริญญาตรีด้านศิลปะภาพยนตร์ เขากลับมาสู่อาชีพนักแสดงอีกครั้งในปี ค.ศ. 2008 โดยปรากฏตัวในละครเวทีเรื่อง In The Burning Darkness และ Understudy เขายังได้เริ่มใช้ชื่อในการแสดงที่ทางเอเจนซี่แนะนำ คือ ยู ย็อน-ซ็อก
อาชีพ > 2008–2012: เริ่มต้นอาชีพ

หลังจากพักการแสดงไปเป็นเวลานาน ยูได้กลับมาแสดงในละครแนวทางการแพทย์เรื่อง โรงพยาบาลวุ่น ชุลมุนรัก 2
ยูได้รับบทสมทบในละครโทรทัศน์ เช่น บทประธานนักเรียนผู้เย่อหยิ่งในละครซีรีส์สยองขวัญเรื่อง Soul และบทที่น่าดึงดูดใจยิ่งขึ้นใน ละครทางการแพทย์เรื่อง Midnight Hospital และ Tasty Life แต่ยูได้รับคำวิจารณ์ในเชิงบวกจากการรับบทแฟนเก่าที่กำลังตามหาลูกของเขาในภาพยนตร์อิสระเรื่อง Re-encounter
ไม่นานหลังจากนั้น ยูก็กลายเป็นที่รู้จักของผู้ชมทั่วไปในฐานะตัวร้ายที่ร่ำรวยและเอาแต่ใจในละครอย่าง รักแรกในความทรงจำ และ วูฟบอย เขายังสร้างชื่อเสียงให้กับตัวเองในภาพยนตร์ตลกเรื่อง Born to Sing และละครซีรีส์แนวแฟนตาซีเรื่อง คังชิ คัมภีร์ตระกูลจิ้งจอก
อาชีพ > 2013–ปัจจุบัน: ความนิยมที่เพิ่มขึ้น

ยูเริ่มมีชื่อเสียงจากละครย้อนยุคในมหาวิทยาลัยเรื่อง Reply 1994 คิดถึงเธอ ในช่วงปลายปี ค.ศ. 2013 หลังจากที่เขาแจ้งเกิด เขาก็ได้รับเลือกให้แสดงในภาพยนตร์ที่โด่งดังถึง 2 เรื่อง ได้แก่ Whistle Blower เนื้อเรื่องเกี่ยวกับ ฮวัง อู-ซ็อก นักวิจัยด้านเทคโนโลยีชีวภาพชื่อดัง และภาพยนตร์แนวย้อนยุคเรื่อง บันทึกลับวังหลวง ที่เกิดขึ้นในสมัยโชซ็อน จากนั้น ยู ก็ปรากฏตัวในเรียลลิตีโชว์แนวท่องเที่ยวรายการ Youth Over Flowers
ในปี ค.ศ. 2015 ยูได้รับเลือกให้แสดงบทนำครั้งแรกในละครโทรทัศน์ในฐานะเชฟและเจ้าของร้านอาหารในละครซีรีส์แนวสุขนาฏกรรมจินตนิยมเรื่องหัวใจโอบไอรัก ซึ่งเขียนบทโดยพี่น้องตระกูลฮง และถ่ายทำที่เกาะเชจู เขายังแสดงนำในภาพยนตร์ระทึกขวัญเรื่อง แผนรักซินเดอเรลล่า (รีเมคจากเรื่อง Woman of Straw ) และ เดอะบิวตีอินไซด์ (ดัดแปลงจาก ภาพยนตร์ชื่อเดียวกัน) ในช่วงปลายปีนั้น ยูแสดงเป็นพระเอกในเรื่อง Le Passe-Muraille ("The Man Who Walked Through Wall") ซึ่งเป็นละครเวทีแนวมิวสิคัลเรื่องแรกของเขาตั้งแต่เป็นนักแสดงมืออาชีพ (ยูเคยปรากฏตัวในละครเวทีมาก่อนขณะที่ยังเรียนอยู่มหาวิทยาลัย)
ในปี ค.ศ. 2016 ยูได้แสดงในภาพยนตร์เพลงแนวย้อนยุคเรื่อง Love, Lies ต่อด้วยภาพยนตร์แนวสุขนาฏกรรมจินตนิยมเรื่อง Mood of the Day เขาหวนคืนจอแก้วอีกครั้งด้วยละครทางการแพทย์เรื่อง คุณหมอโรแมนติก ที่โด่งดังร่วมกับฮัน ซ็อก-กยู และซอ ฮย็อน-จิน
ในปี ค.ศ. 2018 ยูได้แสดงนำในละครแนวประโลมโลกเรื่อง สุภาพบุรุษตะวันฉาย ซึ่งเขียนบทโดยคิม อึน-ซุก จากนั้นเขาก็ปรากฏตัวในละครเพลงเรื่อง A Gentleman's Guide to Love and Murder
ในปี ค.ศ. 2020 ยูได้แสดงในละครทางการแพทย์ที่โด่งดังเรื่อง เพลย์ลิสต์ชุดกาวน์ ซึ่งได้รับคำวิจารณ์ในเชิงบวก โดยรับบทเป็นอัน จ็อง-ว็อน ผู้ช่วยศาสตราจารย์ด้านศัลยกรรมเด็ก และกลับมารับบทเดิมอีกครั้งใน ซีซันที่ 2 ในปี ค.ศ. 2021
ในปี ค.ศ. 2022 ยูได้แสดงในภาพยนตร์แนวอาชญากรรม ลึกลับ เรื่อง Vanishing ของ Denis Dercourt ผู้กำกับภาพยนตร์ชาวฝรั่งเศสโดยรับบทเป็นนักสืบพัก จิน-โฮ ในเดือนธันวาคม เขาแสดงในละครซีรีส์เรื่อง เมื่อเราเข้าใจรัก ของช่องเจทีบีซี โดยรับบทเป็นพนักงานธนาคาร
ในปี ค.ศ. 2023 เขากลับมารับบทคัง ดง-จูอีกครั้งในฐานะนักแสดงรับเชิญในซีซั่นที่ 3 ของคุณหมอโรแมนติก
ซาวด์แทร็กนัมเบอร์วัน

| ซาวด์แทร็กนัมเบอร์วัน |
| --- | --- |
โปสเตอร์ละครชุดทางโทรทัศน์

ฮันกึล: 사운드트랙 #1
 
ประเภท:   Romance  Music 
สร้างโดย: NHN Bugs (Planning and production investment)
เขียนโดย: อัน แซ-บม
กำกับโดย: คิม ฮี-ว็อน
แสดงนำ: พัก ฮย็อง-ชิก ฮัน โซ-ฮี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 4
การผลิต
บริษัทผู้ผลิต:   Red Nine Pictures  Xanadu Entertainment 
ออกอากาศ
ออกอากาศ: 23 มีนาคม ค.ศ. 2022 (2022-03-23) – 13 เมษายน ค.ศ. 2022 (2022-04-13)
ซาวด์แทร็กนัมเบอร์วัน (เกาหลี: 사운드트랙 #1; อาร์อาร์: Saundeuteuraek #1) เป็นละครชุดทางโทรทัศน์ดนตรี-โรแมนซ์ 4 ตอนจบของเกาหลีใต้ พัก ฮย็อง-ชิก และ ฮัน โซ-ฮี แสดงนำ ออกอากาศทุกวันพุธ เวลา 14.00 น. ตั้งแต่ 23 มีนาคม ค.ศ. 2022 ถึง 13 เมษายน ค.ศ. 2022 ทางดิสนีย์+
เนื้อเรื่อง

ชายหนุ่มและหญิงสาวคู่หนึ่งเป็นเพื่อนสนิทกันมาเกือบ 20 ปี ต้องมาอยู่ใต้หลังคาเดียวกัน 2 อาทิตย์ มีภารกิจเขียนเนื้อเพลงแอบรักที่เจ็บปวด
นักแสดง > นักแสดงนำ

พัก ฮย็อง-ชิก เป็น ฮัน ซ็อน-อู,  ช่างภาพดาวรุ่งฝีมือดี ชายหนุ่มอบอุ่น พูดน้อย ช่างเอาใจใส่ ที่เก็บงำความรู้สึกตัวเองมากว่า 8 ปี เพียงอยากคอยดูแลเธอใกล้ ๆ ตลอดไป
ฮัน โซ-ฮี  เป็น  อี อึน-ซู,  นักเขียนเพลง หญิงสาวสดใส กล้าพูดกล้าแสดงความรู้สึก แต่เพราะเคยชินกับการมีเขาอยู่ จึงไม่เคยทำความเข้าใจความรู้สึกลึก ๆ ของตนเอง
นักแสดง > นักแสดงสมทบ

ยุน บย็อง-ฮี  เป็น ดง-ฮย็อน, เพื่อนรุ่นพี่ของ ซ็อน-อู
คิม จู-ฮ็อน  เป็น คัง อู-อิล, โปรดิวเซอร์เพลงชื่อดัง
อี จ็อง-อึน รับบทเป็น แม่ของ อึน-ซู
นักแสดง > นักแสดงรับเชิญพิเศษ

พัก ฮุน เป็น กย็อล-ฮัน
พัค มิน-จ็อง เป็น มา-รี
ยุน ซอ-อา เป็น คิม ซอ-ย็อน, รุ่นน้องของ ซ็อน-อู
ซอ อิน-กุก รับบทเป็น เจย์ จุน
การผลิต

ซาวด์แทร็กนัมเบอร์วัน เป็นผลงานการกำกับของ คิม ฮี-ว็อน เดิมตั้งชื่อว่า Hook Song แล้วเปลี่ยนเป็น Why Did You Come To My House และ Soundtrack#1 ตามลำดับ
ซีรีส์เรื่องนี้เป็นมินิซีรีส์กึ่งละครเพลง ใช้ดนตรีเป็นส่วนสำคัญในการดำเนินเรื่อง เพลงประกอบละครเรื่องนี้ได้รับการทยอยประชาสัมพันธ์ล่วงหน้าตั้งแต่ปลายปี ค.ศ. 2021 โดยมีผู้อำนวยการผลิตและนักร้องหลายคนมาร่วมงาน
แหล่งข้อมูลอื่น

Soundtrack #1 ที่ฮันซีเนมา
ซาวด์แทร็กนัมเบอร์วัน ที่อินเทอร์เน็ตมูวีเดตาเบส
นิวจีนส์

| นิวจีนส์ |
| --- | --- |
นิวจีนส์ในเดือนกันยายน 2024 จากซ้ายไปขวา: ฮเยอิน, แฮริน, แดเนียล, ฮันนี และมินจี
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง:  เคป็อป  ป็อป  อาร์แอนด์บี 
ช่วงปี: 2022–ปัจจุบัน
ค่ายเพลง:  อาดอร์  เกฟเฟน 

สมาชิก:  มินจี  ฮันนี  แดเนียล  แฮริน  ฮเยอิน 

เว็บไซต์: newjeans.kr
นิวจีนส์ (เกาหลี: 뉴진스; อาร์อาร์: Nyujinseu; อังกฤษ: NewJeans) เป็นเกิร์ลกรุปเกาหลีใต้ ก่อตั้งโดยอาดอร์ ประกอบด้วยสมาชิกจำนวนห้าคนคือ มินจี, ฮันนี, แดเนียล, แฮริน และฮเยอิน พวกเธอเป็นที่รู้จักจากภาพลักษณ์ 'สาวข้างบ้าน' และเพลงป็อปและอาร์แอนด์บีในช่วงปี 1990 และ 2000 ซึ่งได้รับอิทธิพลจากเพลงสไตล์แดนซ์และคลับที่หลากหลาย
นิวจีนส์เปิดตัวในเดือนกรกฎาคม ค.ศ. 2022 ด้วยซิงเกิล "อัตเทนชัน" ซึ่งเป็นเพลงอันดับหนึ่งของเซอร์เคิลดิจิทัลชาร์ตในเกาหลีใต้ ตามมาด้วยอีกสองซิงเกิลคือ "ไฮป์บอย" และ "คุกกี้" ซิงเกิลทั้งหมดนำเสนอในรูปแบบอีพีเปิดตัวในชื่อเดียวกับชื่อกลุ่ม วางจำหน่ายในเดือนสิงหาคม ค.ศ. 2022 และในเดือนมกราคม ค.ศ. 2023 พวกเธอออกซิงเกิลอัลบั้ม โอเอ็มจี ซึ่งประสบความสำเร็จในเชิงพาณิชย์ และมาพร้อมกับสองซิงเกิลคือ "ดิตโต" และ "โอเอ็มจี" โดย "ดิตโต" ได้รับความนิยมอย่างกว้างขวาง และกลายเป็นเพลงอันดับหนึ่งที่ยาวนานที่สุดของเซอร์เคิลดิจิทัลชาร์ต และเป็นเพลงแรกของกลุ่มที่ติดบิลบอร์ดฮอต 100 และชาร์ตซิงเกิลแห่งสหราชอาณาจักร
หลังจากประสบความสำเร็จในการเปิดตัว นิวจีนส์ได้รับรางวัลหน้าใหม่หลายรางวัลและได้รับการนำเสนอในบทความรายชื่อต่าง ๆ เช่น Next Generation Leaders ของไทม์ และ Korea Power Celebrity 40 ของฟอบส์ นอกจากด้านดนตรีแล้ว นิวจีนส์ยังได้รับการสนับสนุนและร่วมมือกับแบรนด์ต่าง ๆ มากมาย รวมถึง Musinsa [ko], ลีไวส์, โคคา-โคล่า, แอลจี อีเลคทรอนิคส์, แอปเปิล และแมคโดนัลด์เกาหลี
ในปี ค.ศ. 2024 เกิดความขัดแย้งเกี่ยวกับการบริหารจัดการวง โดยมิน ฮีจิน อดีตซีอีโอของอาดอร์และสมาชิกของวงขัดแย้งกับไฮบ์และผู้บริหารระดับสูงของอาดอร์ เมื่อวันที่ 28 พฤศจิกายน สมาชิกของนิวจีนส์ได้ประกาศยกเลิกสัญญาผูกขาดของพวกเขาและต่อมาได้เปิดบัญชีโซเชียลมีเดียใหม่ อาดอร์ปฏิเสธข้อกล่าวหาเรื่องการละเมิดสัญญา โดยอ้างว่าสัญญายังคงมีผลบังคับใช้ และยื่นคำร้องต่อศาลเพื่อให้บังคับใช้สัญญา เมื่อวันที่ 7 กุมภาพันธ์ ค.ศ. 2025 วงได้ประกาศว่าพวกเขาได้เปลี่ยนชื่อเป็น NJZ (엔제이지; Enjeiji)
ชื่อ

ชื่อกลุ่มของพวกเธอสื่อถึงแนวคิดที่ว่ายีนส์เป็นสินค้าแฟชั่นเหนือกาลเวลา และความตั้งใจของกลุ่มที่จะสร้างภาพลักษณ์เหนือกาลเวลาให้กับตนเอง ชื่อนี้ยังเป็นการเล่นคำกับวลี "new genes" ซึ่งสื่อถึงกลุ่มผู้นำดนตรีป๊อปรุ่นใหม่
ประวัติ > 2019–2021: การก่อตั้งและกิจกรรมก่อนเปิดตัว

เป็นผู้ก่อตั้งขึันก่อนที่จะเปิดตัวกับนิวจีนส์ สมาชิกในกลุ่มหลายคนมีส่วนร่วมในงานโทรทัศน์ ดนตรี และการเต้น แดเนียล มาร์ชเกิดในออสเตรเลียและอาศัยอยู่ในเกาหลีใต้ เธอเป็นนักแสดงประจำของ Rainbow Kindergarten ทางช่องทีวีเอ็น ซึ่งเป็นรายการวาไรตีที่ออกอากาศในปี ค.ศ. 2011 เธอยังปรากฏตัวในรายการทีวี Jesse's Play Kitchen ของ My Heart's Crayon ฮเยอินเปิดตัวในฐานะสมาชิกกลุ่มดนตรีเด็ก U.SSO Girl ในเดือนพฤศจิกายน ค.ศ. 2017 ภายใต้ชื่อในการแสดงว่า ยูจ็อง ก่อนออกจากกลุ่มในอีกหนึ่งปีต่อมา ในเดือนธันวาคม ค.ศ. 2020 เธอได้เข้าร่วมกลุ่มดนตรีและกลุ่ม Play With Me Club ของยูทูบ ซึ่งก่อตั้งโดย PocketTV และออกจากกลุ่มเมื่อวันที่ 3 พฤษภาคม ค.ศ.  2021 ฮันนี ฟามชาวเวียดนาม-ออสเตรเลียเริ่มแสดงในเมลเบิร์นในฐานะสมาชิกของ Aemina Dance Crew ซึ่งคัฟเวอร์ท่าเต้นของกลุ่มเคป็อป ฮันนีและมินจีปรากฏตัวเป็นแขกรับเชิญในมิวสิกวิดีโอของบีทีเอสในปี ค.ศ. 2021 สำหรับเพลง "Permission to Dance"
การเตรียมการสำหรับเกิร์ลกรุปใหม่โดยความร่วมมือระหว่างบิกฮิตเอนเตอร์เทนเมนต์ และซอร์ซมิวสิก เริ่มขึ้นในช่วงต้นปี ค.ศ. 2019 ภายใต้การกำกับดูแลของมิน ฮี-จิน ซึ่งเข้าร่วมบริษัทในฐานะ CBO ในปีเดียวกัน และได้รับการยกย่องอย่างกว้างขวางในการกำกับศิลป์ของเธอในระหว่างดำรงตำแหน่งก่อนหน้านี้ในฐานะผู้กำกับภาพที่เอสเอ็มเอนเตอร์เทนเมนต์ การออดิชันทั่วโลกเกิดขึ้นระหว่างเดือนกันยายนถึงตุลาคม  ค.ศ. 2019 และเริ่มคัดเลือกเข้ากลุ่มตั้งแต่ต้นปี ค.ศ. 2020 ในช่วงปลายปี ค.ศ. 2021 มีการประกาศว่าโครงการได้ย้ายไปที่ ADOR ซึ่งเป็นค่ายเพลงอิสระที่เพิ่งก่อตั้งใหม่ของไฮบ์ หลังจากที่ฮีจินได้รับแต่งตั้งให้เป็น CEO ของค่ายเพลง การออดิชันทั่วโลกรอบที่สองจัดขึ้นระหว่างเดือนธันวาคม ค.ศ. 2021 ถึงมกราคม ค.ศ. 2022 และรายชื่อสมาชิกของกลุ่มได้ข้อสรุปในเดือนมีนาคม ค.ศ. 2022 สื่อหลายแห่งขนานนามว่า "เกิร์ลกรุปของมินฮีจิน" เดิมทีกลุ่มมีกำหนดเปิดตัวในปี ค.ศ. 2021 แต่ถูกเลื่อนออกไปเนื่องจากการระบาดของโควิด-19
สมาชิก

มินจี (민지)
ฮันนี (하니)
แดเนียล (다니엘)
แฮริน (해린)
ฮเยอิน (혜인)
ผลงานเพลง

บทความหลัก: ผลงานเพลงของนิวจีนส์
อีพี
นิวจีนส์ (2022)
เก็ตอัป (2023)
ผลงานการแสดง

รายการโทรทัศน์
นิวจีนส์โค้ดอินปูซาน